Terratrembel da Tōhoku dal 2011

Il terratrembel da Tōhoku dal 2011 (giap. 2011年東北地方太平洋沖地震, litt. Terratrembel sin l'auta mar en l'Ocean Pacific avant la Regiun Tōhoku dal 2011 u 東日本大震災, litt. Gronda catastrofa dal terratrembel en il Giapun da l'Ost) era in terratrembel avant la costa da la regiun giapunaisa Tōhoku. El ha gì lieu ils 11 da mars 2011 a las 14:46:23 uras temp local (5:46:23 uras UTC resp. 6:46:23 uras MEZ). Ses epicenter sa chattava var 370 km al nordost da Tokio e 130 km en l'ost da Sendai. L'event vala sco il pli ferm terratrembel en il Giapun dapi l'entschatta da la registraziun da terratrembels en la regiun.

La fermezza dal terratrembel è vegnida inditgada da l'evaluaziun automatica da la United States Geological Survey cun la magnituda dal mument dad 8,9 Mw. L'ipocenter dal terratrembel sa chattava tenor questas indicaziuns en ina profunditat da 25 km. Tenor indicaziuns da l'Uffizi Meteorologic Giapunais (JMA) aveva il terratrembel ina fermezza da 9,0 Mw; l'ipocenter sa chattava en ina profunditat da 24 km. Tenor indicaziuns dal Pacific Tsunami Warning Center (PTWC) aveva il terratrembel ina fermezza da 9,1 sin la scala da Richter.Star Advertiser, 11. März 2011 

Il terratrembel ha provocà in tsunami aut plirs meters.

A Kurihara en il nord da la prefectura Miyagi cuntanscheva il terratrembel l'intensitad maximala da 7 sin la scala giapunaisa (JMA).NHK News: IntensitätsverteilungKishō-chō (engl. JMA): Erdbebenbericht: Hypozentrum und Intensitäten (japanisch, englisch) El ha chaschunà grondas inundaziuns e havarias tar ovras atomaras en il nordost dal Giapun.

 Survista tectonica 
200px|thumb|left|Survista tectonica da la regiun
Tge vul quai dir? → Tectonica da plattas
Il terratrembel en la vischinanza da la costa orientala da Honshū ("insla principala") era il resultat d'ina ruttadira inversa (Überschiebung) al cunfin tranter la Platta Pacifica e la Platta Nordamericana. En questa zona sa mova la Platta Pacifica mintg'onn 83 mm en media vers vest relativ a la Platta Nordamericana. 

Questa sveltezza dal moviment dals continents (Kontinentaldrift) è ina valur media, che durant activitad seismica normala è considerablamain pli bassa, fin a quel punct che la tensiun stagnada vegn dada libra tut andetg entras in terratrembel. En connex cun il terratrembel da Sendai hai da tenor emprimas stimaziuns in moviment brusc dad almain 5 meters.Intervista al Deutschlandfunk cun Dagmar Röhrlich

Al Foss dal Giapun (Japangraben) sa mova la Platta Pacifica sut il bratsch meridiunal da la Platta Nordamericana e subducescha ensemen cun ella vinavant sut la Platta Eurasiana. Varsaquant seismologs sutdividan questa regiun en pliras microplattas, che en combinaziun provocheschan ils movimentsch tranter las Plattas Pacifica, Nordamericana ed Eurasiana. Quai pertutga oravant tut la Microplatta Ochotskica e la Microplatta da l'Amur en la part respectiva da l'America dal Nord e da l'Eurasia.
200px|thumb|Charta dal terretrembel dals 11 da mars 2011
Il terratrembel vegniva precedì da plirs terratrembels anteriurs (Vorbeben) significants, che entschavevan ils 9 da mars cun in terratrembel cun ina magnituda da 7,2 Mw (l'epicenter dal qual sa chattava var 40 km dalunsch da l'epicenter dal terratrembel da Sendai) e suandà da trais auters terratrembels cun ina magnituda da dapli che 6,0 Mw il medem di.

Dapi l'onn 1973 avevan lieu al Foss dal Giapun nov events seismics cun ina magnituda da dapli che 7. Il pli ferm dals qual era il december 1994 in terratrrembel cun ina fermezza da 7,8, l'epicenter dal qual sa chattava var 230 km en il nord dal terratrembel da Sendai. Las consequenzas dal qual han mazzà trais persunas e bunamain 700 èn vegnidas blessadas. In terratrembel cun ina magnituda da 7,7 e cun epicenter 75 km pli al nord ha chaschunà la mort da 22 persunas e passa 400 blessads. Il december 2008 han gì lieu quatter terratrembels moderads (magnituda 5,3–5,8) en in conturn da 20 km tar il center dal terratrembel da Sendai.USGS: Magnitude 8.9 – Near The East Coast Of Honshu, Japan (engl.)

 Terratrembels posteriurs 
L'emprim terratrembel posteriur (Nachbeben) significant cun ina magnituda da 7,2 Mw ha gì lieu a las 14.53 uras temp local. I suandavan auters terratrembels cun magnitudas passa 6 Mw. Fin ussa hai da passa 150 terratrembels posteriurs.

 Intensitad seismica 
+Intensitad seismica pli auta (Scala JMA)5 u pli autPrefectura  Intensitad max.Miyagi  7Fukushima  6+Ibaraki  6+Tochigi  6+Iwate  6−Gunma  6−Saitama  6−Chiba  6−Aomori  5+Akita  5+Yamagata  5+Tokio(er a Niijima)  5+Kanagawa  5+Yamanashi  5+Niigata  5−Nagano  5−Shizuoka  5−
La zona en la quala il terratrembel era da sentir, pia cun shindo (intensitad seismica tenor la scala giapunaisa, da 1 u pli aut) cumprendeva tut las quatter inslas principalas dal Giapun. Las consequenzas las pli fermas dal terratrembel tanschavan fin al nordost da la regiun gronda da Tokio, cun shindo da 6-jaku („6 flaivla“) u pli aut.

 7
 Prefectura Miyagi – Kurihara.
 6-kyō („6 ferma“; 6+):
 Prefectura Miyagi – Wakuya, Tome, Ōsaki, Natori, Zaō, Yamamoto, Sendai: Bezirk Miyagino, Shiogama, Higashi-Matsushima, Ōhira
 Prefectura Fukushima – Shirakawa, Sukagawa, Nihonmatsu, Kagamiishi, Naraha, Tomioka, Ōkuma, Futaba, Namie, Shinchi, 
 Prefectura Ibaraki – Hitachi, Chikusei, Hokota
 Prefectura Tochigi – Ōtawara, Utsunomiya, Mooka, Takanezawa
 6-jaku („6 flaivla“; 6−):
 Prefectura Iwate – Ōfunato, Kamaishi, Takizawa, Yahaba, Hanamaki, Ichinoseki, Ōshū
 Prefectura Miyagi – Kesennuma, Minamisanriku, Shiroishi, Kakuda, Iwanuma, Ōgawara, Kawasaki, Watari, Sendai: Quartiers/fracziuns Aoba, Wakabayashi, Izumi, Ishinomaki, Matsushima, Rifu, Taiwa, Tomiya
 Prefectura Fukushima – Kōriyama, Kōri, Kunimi, Kawamata, Nishigō, Nakajima, Yabuki, Tanagura, Tamakawa, Asakawa, Ono, Tamura, Date, Iwaki, Sōma, Hirono, Kawauchi, Iitate, Minamisōma, Inawashiro
 Prefectura Ibaraki – Mito, Hitachi-Ōta, Takahagi, Kita-Ibaraki, Hitachinaka, Ibaraki, Tōkai, Hitachi-Ōmiya, Omitama, Tsuchiura, Ishioka, Toride, Tsukuba, Kashima, Itako, Bandō, Inashiki, Kasumigaura, Namegata, Sakuragawa, Tsukubamirai
 Prefectura Tochigi – Nasu, Nasushiobara, Haga, Nasukarasuyama, Nakagawa
 Prefectura Gunma – Kiryū
 Prefectura Saitama – Miyashiro
 Prefectura Chiba – Narita, Inzai

 Effects 
 Terratrembel 
En la citad dad Ichihara (prefectura da Chiba) ha ina raffinaria da petroli da la Cosmo Oil Company piglià fieu.Japan earthquake causes oil refinery inferno. Daily Telegraph, London, 11. März 2011 Trens dal Shinkansen girants èn vegnids fermads, sviadas (Entgleisungen) hai dentant betg dà. L'eroport da Tokio-Narita è vegnì serrà temporaramain. Plirs tocs da l'autostrada da Tōhoku n'eran betg pli carrabels.Japan earthquake and tsunami: Fears of massive death toll | Mail Online A Tokio è il spitg da l'antenna sin il Tokyo Tower vegnì sturschì vesaivlamain.Tokio-Tower verbogenBild des verbogenen Tokyo Towers

Pervia dal terratrembel stueven 210'000 persunas vegnir evacuadas, 5,5 milliuns chasadas eran senza electricitad ed 1 milliun chasadas senza aua.

 Geofisica 
Il terratrembel ha spustà l'insla principala dal Giapun per 2,4 m e l'axa da la terra per 10 cm. Ultra da quai è la distibuziun da massas da la terra sa midada minimalmain, che aveva per consequenza che la terra sa volva uss in pau pli svelt che fin ussa. In di resp. ina rotaziun entira è ussa 1,8 microsecundas pli curta cha avant.

 Tsunami 
Il terratrembel ha chaschunà il pli grond tsunami dapi 1100 onns en l'istorgia dal Giapun,Ein japanischer Professor berichtet NHK World News am Morgen des 14. März 2011 von den Häufigkeiten derartiger Ereignisse che ha devastà ina strifla da la costa cun fin 10 km vastadad per ina lunghezza da pliras tschient kilometers. Pertutgada era l'entira costa settentriunala da l'insla Honshū cun las prefecturas Fukushima, Miyagi ed Iwate en la regiun Tōhoku. Devastaziuns grevas mussan las citads Hachinohe, Kamaishi, Kesennuma, Minamisanriku, Rikuzentakata, Onagawa e Sendai.

A Sendai è l'eroport vegnì inundà cumplettamain. A Kamaishi è il tsunami entrà lunsch viaden en la terra ed ha lavà davent bastiments, autos e chasas. A Hochinohe èn grondas navs vegnidas lavadas sin la terra. A Kesennuma èn suenter fieus ruts ora che han chaschunà incendis in grondas parts da la citad.Kesennuma burns through the night after earthquake, guardian.co.uk, 11. März 2011. Las citads da Minamisanriku e Rikuzentakata èn vegnidas devastadas cumplettamain dal tsunami, 10'000 persunas eran l'emprim sparidas. Ina nav da passagiers cun 100 persunas è vegnida pigliada dal tsunami. Avant la costa dad Oarai è sa furmads gronds turnigls (Strudel) en la mar, sco gia tar tsunamis precedents.Why Japan's Tsunami Triggered an Enormous Whirlpool In tren da l'East Japanese Railway Company (JR East) è svià (entgleist) sin la lingia d'Ōfunato en l'areal da la staziun da Nobiru en Higashi-Matsushima, uschia che nov passagiers èn stuì vegnir salvads or dad el. Quatter ulteriurs trens sin la lingia da Senseki, la lingia d'Ōfunato e la lingia da Kesennuma valavan sco sparids.

Il Pacific Tsunamic Warning Center ha dà or avertiments per l'arrivada dal tsunami per bunamain tut l'Ocean pacific; quests avertiments cumprendan Giapun, Russia, l'insla da Marcus, las Marianas settentriunalas, Guam, Wake, las inslas Yap, las Filipinas, las inslas da Marshall, Palau, las inslas da Midway, Pohnpei, Chuuk, Kosrae, Indonesia, Papua Nova Guinea, Nauru, l'atoll da Johnston, las Salomonas, Kiribati, l'insla Howland, l'insla Baker, Hawai, Tuvalu, Palmyra, Vanuatu, Tokelau, Jarvis Island, Wallis e Fortuna, Samoa, la Samoa americana, Tonga, las inslas Cook, Niue, Australia, Fidschi, la Nova Caledonia, Tonga, Mexico, las inslas Karmadec, la Polinesia franzosa, Nova Zelanda, Pitcairn, Guatemala, El Salvador, Costa Rica, Nicaragua, l'Antarctica, Panama, Honduras, Chile, Ecuador, Columbia, Peru, sco era Alasca, la costa dal vest dal Canada e la costa dal vest dals Stadis Unids.

L'Uffizi Meteorologic Giapunais avertiva per la costa costa giapunaisa d'in tsunami da fin 10 meters autezza. La Crusch cotschna avertiva causa las infurmaziuns inizialas che l'amplituda dal tsunami po esser pli auta che l'autezza maximala da numerusas inslas en l'Ocean pacific.

Be in di avant il tsunami ha la regenza giapunaisa publitgà in video d'infurmaziun davarts tsunamis che cuntegna era instrucziun da cumportament.Japanese Government Internet TV: Do you know how scary a tsunami is? vom 10. März 2011 (abgerufen am 14. März 2011)

+Survista sur amplituda e temp d'arriv dal tsunami en l'Ocean pacific Lieu da mesira Stadi/Territori Coordinatas Temp d'arriv Amplituda Hanasaki, Nemuro, Hokkaidō  Giapun  43.3N 145.6E  06:56  1,83 m Omaezaki, Honshū  Giapun  34.6N 138.2E  08:18  1,42 m Wake  Stadis Unids  19.3N 166.6E  09:28  0,39 m Naha, Okinawa  Giapun  26.2N 127.7E  09:01  0,25 m Saipan  Stadis Unids  15.2N 145.7E  09:16  0,65 m Tosashimizu, Shikoku  Giapun  32.8N 133.0E  09:46  0,84 m Yap  Micronesia  9.5N 138.1E  10:13  0,15 m Adak, Alasca  Stadis Unids  51.9N 176.6W  10:34  0,35 m Midwayinseln  Stadis Unids  28.2N 177.4W  10:48  1,27 m Nikolski, Alasca  Stadis Unids  52.9N 168.9W  11:09  0,27 m Kwajalein  Inslas da Marshall  8.7N 167.7E  11:11  0,55 m Legazpi  Filippinas  13.1N 123.8E  11:16  0,25 m Shemya, Alasca  Stadis Unids  52.7N 174.1E  11:36  1,58 m Nauru  Nauru  0.5S 166.9E  11:56  0,20 m Dutch Harbor, Alasca  Stadis Unids  53.9N 166.5W  12:04  0,41 m Johnston-Atoll  Stadis Unids  16.7N 169.5W  12:06  0,20 m Tern, French Frigate Shoals  Stadis Unids  23.9N 166.3W  12:24  0,38 m Betio, Tarawa  Kiribati  1.4N 172.9E  12:25  0,21 m Saint Paul Island, Alasca  Stadis Unids  57.1N 170.3W  12:28  0,65 m Barbers Point, Hawaii  Stadis Unids  21.3N 158.1W  13:08  0,70 m Kahului, Maui  Stadis Unids  20.9N 156.5W  13:27  1,74 m Nawiliwili, Kauai  Stadis Unids  22.0N 159.4W  13:43  0,76 m Hilo, Hawaii  Stadis Unids  19.7N 155.1W  14:09  1,41 m Honolulu, Oahu  Stadis Unids  21.3N 157.9W  14:10  0,71 m Kawaihae, Hawaii  Stadis Unids  20.0N 155.8W  14:13  1,22 m Manus  Papua Nova Guinea  2.0S 147.4E  14:25  0,93 m Kanton  Kiribati  2.8S 171.7W  14:25  0,05 m Honiara  Salomonas  9.4S 160.0E  14:36  0,26 m Kiritimati  Kiribati  2.0N 157.5W  14:47  0,56 m Winter Harbour, British Columbia  Canada  50.7N 128.3W  15:05  0,47 m Subic Bay  Filippinas  14.8N 120.3E  15:17  0,07 m Lombrum, Manus  Papua Nova Guinea  2.0S 147.4E  15:29  1,04 m Kaumalapau, Hawaii  Stadis Unids  20.8N 156.9W  15:31  0,91 m Luganville  Vanuatu  15.5S 167.2E  15:37  0,54 m Langara Point, British Columbia  Canada  54.2N 133.1W  15:39  0,52 m Arena Cove, California  Stadis Unids  38.9N 123.7W  15:40  0,82 m Vanuatu  Vanuatu  17.8S 168.3E  15:42  0,69 m Lautoka  Fidschi  17.6S 177.4E  15:45  0,33 m Charleston, Oregon  Stadis Unids  43.3N 124.3W  15:45  0,49 m Humboldt Bay  Stadis Unids  40.8N 124.2W  15:53  0,54 m Pago Pago  Samoa Americana  14.3S 170.7W  15:56  0,34 m Port San Luis, California  Stadis Unids  35.2N 120.8W  16:54  1,88 m Crescent City, California  Stadis Unids  41.7N 124.2W  16:57  2,02 m Port Orford (Oregon)  Stadis Unids  42.7N 124.5W  17:24  1,85 m Bitung  Indonesia  0.4N 125.2E  17:27  0,26 m San Francisco, California  Stadis Unids  37.8N 122.5W  17:49  0,64 m Nukuʻalofa  Tonga  21.1S 175.2W  17:51  0,37 m Adak, Alasca  Stadis Unids  51.9N 176.6W  17:55  1,09 m Point Reyes, California  Stadis Unids  38.0N 123.0W  18:10  1,38 m Rarotonga  Inslas Cook  21.2S 159.8W  18:13  0,29 m Rangiroa  Polinesia franzosa  14.9S 147.7W  18:22  0,29 m Papeete, Tahiti  Polinesia franzosa  17.5S 149.6W  18:22  0,39 m Nuku Hiva, Marquesas  Polinesia franzosa  8.9S 140.1W  18:24  1,48 m Cabo San Lucas  Mexico  22.9N 109.9W  19:06  0,22 m Westport, Washington  Stadis Unids  46.9N 124.1W  19:20  0,62 m North Cape  Nova Zelanda  34.4S 173.0E  20:01  0,25 m La Jolla, California  Stadis Unids  32.9N 117.3W  20:07  0,43 m Monterey Harbor, California  Stadis Unids  36.6N 121.9W  20:13  0,72 m Rikitea  Polinesia franzosa  23.1S 135.0W  20:14  0,21 m Los Angeles, California  Stadis Unids  33.7N 118.3W  21:15  0,51 m San Diego, California  Stadis Unids  32.7N 117.2W  21:31  0,51 m Old Harbor, Alasca  Stadis Unids  57.2N 153.3W  21:54  0,33 m Lottin Point  Nova Zelanda  37.6S 178.2E  22:09  0,33 m Kodiak, Alasca  Stadis Unids  57.7N 152.5W  22:11  0,28 m Santa Monica, California  Stadis Unids  34.0N 118.5W  22:23  0,84 m Waitangi, Chatham-Inseln  Nova Zelanda  43.9S 176.6W  22:30  0,67 m Acapulco  Mexico  16.8N 99.9W  22:54  0,77 m Spring Bay, Tasmanien  Australia  42.5S 147.9E  22:59  0,19 m Jackson Bay  Nova Zelanda  44.0S 168.6E  23:25  0,35 m Santa Barbara, California  Stadis Unids  34.4N 119.7W  23:45  0,99 m Baltra, Galapagos  Ecuador  0.4S 90.3W  23:54  0,82 m Quepos  Costa Rica  9.4N 84.2W  00:01  0,18 m Acajutla  El Salvador  13.6N 89.8W  00:04  0,20 m Christchurch  Nova Zelanda  43.6S 172.8E  00:16  0,27 m Owenga, Chatham-Inseln  Nova Zelanda  44.0S 176.4W  00:20  0,81 m Santacruz, Galapagos  Ecuador  0.7S 90.3W  00:38  1,77 m Manzanillo  Mexico  19.1N 104.3W  01:17  1,45 m Osterinsel  Chile  27.2S 109.4W  01:24  0,73 m La Libertad  Ecuador  2.2S 80.9W  02:39  1,23 m Atico  Peru  16.2S 73.7W  04:05  0,33 m Coquimbo  Chile  30.0S 71.3W  04:38  1,46 m Callao  Peru  12.1S 77.2W  04:44  1,67 m Caldera  Chile  27.1S 70.8W  04:46  1,41 m Talcahuano  Chile  36.7S 73.1W  05:33  1,06 m San Félix  Chile  26.3S 80.1W  05:36  0,51 m Iquique  Chile  20.2S 70.1W  05:44  0,72 m Corral  Chile  39.9S 73.4W  06:02  1,25 m Arica  Chile  18.5S 70.3W  06:19  1,25 m Funtaunas: NOAA PTWC & AWCTWC. Tut las indicaziuns èn en UTC. Uras tranter 00:00 e 06:30 valan per ils 12 da mars.

 Colliaziuns 

Live streams da la televisiun giapunaisa
 Live streams dals chanals NHK General (per giapunais) ed NHK World (per englais)
 Live stream dal chanal englais da l'emettur public giapunais Nippon Hōsō Kyōkai (NHK) via tagesschau.de

Novitads

 Dossier da Radiotelevisiun Svizra Rumantscha, rimnada da novitads ed infurmaziuns da basa

Infurmaziuns generalas
 Pacific Tsunami Warning Center
 United States Geological Survey
 Earthquake and Tsunami near Sendai, Japan earthobservatory.nasa.gov (abgerufen am 12. März 2011)

 Referenzas 

Categoria:Geologia
Categoria:Catastrofa da la natira
Categoria:Istorgia dal Giapun
Categoria:Temp modern‎